CELEX: 32016R1226
Language: fi
Date: 2016-05-04 00:00:00
Title: Komission delegoitu asetus (EU) 2016/1226, annettu 4 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 liitteen IX muuttamisesta oliiviöljyn vapaaehtoisten varattujen ilmaisujen osalta

28.7.2016   
            
            
               FI
            
            
               Euroopan unionin virallinen lehti
            
            
               L 202/5
            
         KOMISSION DELEGOITU ASETUS (EU) 2016/1226,
   annettu 4 päivänä toukokuuta 2016,
   Euroopan parlamentin ja neuvoston asetuksen (EU) N:o 1308/2013 liitteen IX muuttamisesta oliiviöljyn vapaaehtoisten varattujen ilmaisujen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 86 artiklan,
   sekä katsoo seuraavaa:
   
               (1)
            
            
               Komission asetuksessa (ETY) N:o 2568/91 (2) määritellään oliiviöljyn ja oliivin puristemassaöljyn fysikaalis-kemialliset ja aistinvaraiset ominaisuudet sekä vahvistetaan kyseisten ominaisuuksien määritysmenetelmät. Kyseiset menetelmät ja öljyjen ominaisuuksiin liittyvät raja-arvot saatetaan säännöllisesti ajan tasalle ottaen huomioon kansainvälisen oliivineuvoston (IOC) puitteissa tehdyn työn mukainen tieteellisen ja teknisen tutkimustiedon kehitys.
            
         
               (2)
            
            
               Kansainvälinen oliivineuvosto hyväksyi 26 päivänä marraskuuta 2015 neitsytoliiviöljyjen aistinvaraista arviointia varten uuden menetelmän, jolla muutetaan valinnaisia termejä pakkausmerkintöjä varten.
            
         
               (3)
            
            
               Vapaaehtoiset varatut ilmaisut vahvistetaan asetuksen (EU) N:o 1308/2013 liitteessä IX.
            
         
               (4)
            
            
               Asetuksen (EU) N:o 1308/2013 liitettä IX olisi sen vuoksi muutettava,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 1308/2013 liite IX tämän asetuksen liitteellä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä toukokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission asetus (ETY) N:o 2568/91, annettu 11 päivänä heinäkuuta 1991, oliiviöljyn ja uutetun oliiviöljyn ominaisuuksista sekä niiden määritysmenetelmistä (EYVL L 248, 5.9.1991, s. 1).
   
      LIITE
      
         
            ”LIITE IX
            
               VAPAAEHTOISET VARATUT ILMAISUT
            
            
                        Tuoteluokka
                        (viittaus yhdistettyyn nimikkeistöön)
                     
                     
                        Vapaaehtoinen varattu ilmaisu
                     
                  
                        Siipikarjanliha
                        (CN-koodit 0207  ja 0210 )
                     
                     
                        ruokittu rehulla, joka sisältää … prosenttia …
                        kauralla ruokittu hanhi
                        laajaperäinen sisäkasvatus
                        vapaa laidun
                        vapaa laidun – perinteinen kasvatustapa
                        vapaa laidun – täydellinen liikkumavapaus
                        teurasikä
                        kasvatuskausi
                     
                  
                        munat
                        (CN-koodi 0407 )
                     
                     
                        tuoreet
                        ekstra tai ekstra tuore
                        munivien kanojen ruokintatavan merkitseminen
                     
                  
                        oliiviöljy
                        (CN-koodi 1509 )
                     
                     
                        ensimmäinen kylmäpuristus
                        kylmäerotus
                        happopitoisuus
                        pistävä
                        hedelmäisyys: kypsä tai raaka
                        karvas
                        roteva
                        keskivoimakas
                        hento
                        tasapainoinen
                        mieto öljy”